Page:Scottish minstrel (2).pdf/5

 71

BESSIE BELL AND MARY GRAY.

Words by ALLAN RAMAY. Tune, -"Bessie Bell and Mary Gray"

0, Bessie Bell and Mary Gray,

They were twa bonnie lasses ;

They biggit a bow'r on yon burn-brae

And theckit it owre wi' rashes.

Bessie Bell I lo'ed yestreen,

And thocht I ne'er could alter ;

But Mary Gray's twa pawky een

Gar'd a' my fancy falter.

Bessie's hair's like a lint-tap,

She smiles like a May mornin',

When Phoebus starts frae Thetis' lap,

The hills with rays adornin';

White is her neck, saft is her hand,

Her waist and feet fu' genty,

With ilka grace she can command:

Her lips, O, wow! they're denty.

Mary's locks are like the craw,

Her een, like diamonds, glances :

She's aye sae clean, redd-up, and braw,

She kills whene'er the dances.

Blithe as a kid wi' wit at will,

She blooming, tight, and tall is,

And guides her airs sae gracefu' still;

o, Jove, she's like thy pallas!

Young Bessie Bell and Mary Gray,

Ye unco sair oppress us;

Our fancies jee between ye twa,

Ye are sic bonnie lasses.

Wae's me! for baith I canna get;

To ane by law we're stentit;

Then I'll draw cuts, and tak' my fate,

And be wi' ane contentit.

TIBBIE DUNBAR.

Words by Burns. Air,-" Johnnie McGill" Keynote F.

O, wilt thou go wi' me, sweet Tibbie Dunbar;

O, wilt thou go wi' me, sweet Tibbie Dunbar;

Wilt thou ride on a horse, or be drawn in a car,

Or walk by my side, O sweet Tibbie Dunbar?

I carena thy daddie, his lands and his money,

I carena thy kin, sae high and sae lordly;

But say thou wilt hae me, for better for waur,

And come in thy coatic, sweet Tibbie Dunbar.